  Майя Бывальцева Ижкарын «Театральное Приволжье – 2019» фестивальлэн улосвыл люкетэзлы йылпумъянъёс лэсьтӥзы. Туала драматургияя но режиссурая центрын ортчем ужрадын Удмуртилэн тӧроез Александр Бречалов журналистъёслы фестиваль пумысен малпанъёссэ вераз. Россилэн азьмуртэз 2019-тӥ арез Театрлэн ареныз ялӥз. «Театрально Приволжье» - со улсын ортчись одӥгез тужгес бадӟымез ужрад. Фестивалез Росси азьмуртлэн Приволжск федерал округъя ужоскето муртэз Игорь Комаров кичӧлтэмъя радъязы. Удмуртиысь тӧрлыкъёс со кичӧлтонлы дурбасьтӥзы Александр Бречалов, Удмуртилэн тӧроезОкругъя фестивальлэн улосвыл люкетэз 28-тӥ южтолэзе кутскиз. Куриськонъёсты кутон 12-тӥ инвожоозь кыстӥськиз. Вожвылъяськон кык ӧръёсъя мынӥз: «Студентъёслэн коллективъёссы» но «Нылпи но школа ужъюртъёс». Фестивале Удмуртилэн 15 ёросъёсысьтыз 55 коллективъёс куриськон сётӥзы: нылпиослэн но школаослэн 45 театр студиоссы но студентъёслэн 10 труппаоссы. 51 спектакле 765 актеръёс пыриськизы. Шорлыдын котькуд возьматонын 20 адями вал. Тужгес пичияз вить адями вал, тужгес бадӟымаз – 45. Спектакльёсты 5 сюрслэсь трос адями учкиз. Соос пӧртэм ӧръёсъя пуктэмын вал: комедия но клоунада, эстрада миниатюра но драма. Возьматон шорлыдын 45 минут кыстӥськиз. Тужгес вакчиез – 10 минут, тужгес кузез – 1,5 час. Спектакльёс ӟуч, удмурт но англи кылъёсын мынӥзы. Мон 63 ужез учки. Пӧлазы трос яркыт, устолыко, тунсыко ужъёс. Валамон, со уж капчи ӧвӧл. Но мыным кельшиз. Вань сыӵе ужъёс, кудъёссэ ӧнерлыко ужъёсын артэ пуктыны луэ. Куд-огезлэн театр, сцена, режссиёрлэн, актёрлэн ужез ласянь яркыт шедьтосъёссы. Солэсь сюлэм ырак луэ Александр Мустаев, жюриен кивалтӥсь, Россиысь дано артист, Удмуртиысь калык артист«Студентъёслэн коллективъёссы» ӧръя лауреатъёс: - Гран-при - «С любимыми не расставайтесь» драма (Воткаысь «Юбилейный» лулчеберет дворецысь калык театр). Пуктӥсез – Галина Юкова, суредасез – Галина Фролова; - I степенё лауреат – Пластикая «Игра в жизнь» театр (Ижысь техникая М. Т. Калашников нимо кун университетысь «Прикосновение» театр коллектив). Пуктӥсез – Елена Парфёнова; - II степенё лауреат – Сергей Есенинлэн кылбуръёсызъя «Непринятый» спектакль (Ижкарысь нылпи колониысь театр студия но Нылпиослэн «Надежда» инклюзив мунё театрзы). Пуктӥсез но спектакльлэн авторез – Сергей Антонов; - III степенё лауреат – «Лодка» калык драма (Лулчеберетъя элькун колледжлэн «Петрович» театрез). Пуктӥсез – Владимир Ломаев. «Студентъёслэн коллективъёссы» ӧръя вормись Приволжск федерал округлэн «iВолга» форуме мынӥсь делегацияз пыроз. Ужрад Самара улосвылын 23-31 пӧсьтолэзе ортчозы. Отын спектаклез видео амалэн возьматозы «Школаослэн театр коллективъёссы но нылпиослэн театр студиоссы» ӧръя лауреатъёс: - Гран-при – «Волшебный сундук» балет (Калык творчествоя элькун юртысь Балетъя «Радуга» театр). Пуктӥсез – Виктор Мингалеев; - I степенё лауреат - «Невероятные приключения в стране пуговиц» (Воткаысь «Юбилейный» культура дворецысь «Золотой ключик» театр-студия). Пуктӥсез – Марина Хотимская, суредасез – Альбина Калитюк; - II степенё лауреат – «Больно молчать» спектакль (Ижкарысь «Птица» театр). Пуктӥсез – Светлана Шанская; - III степенё лауреат – «Кадиш» спектакль (Ижкарысь Искусствоосъя Г. А. Корепанов нимо 1 номеро нылпи школаысь «Дай пять!» театр-студия). Пуктӥсьёсыз – Елена но Владимир Ломаевъёс. Улосвыл люкетын быръем коллективъёс Удмуртилэсь данзэ округъя люкетын утёзы, со 1-тӥ гудырикошконысен 31-тӥ коньывуонозь мыноз Александр Бречалов калыкен куара сётонэз мытӥз. Котькуд мылкыд карись финалистъёслэсь ужзэс учкыны кельшем уж понна куаразэ сётыны быгатоз.  гудырикошкон пумозь «Мынам Удмуртие» телерадиокомпанилэн сайтаз мыноз. Тодэ вайытом, Театрлэн арез улсын сӥзьыл Ижкарын «Зарни маска» премилэн номинантъёсыз луэм сизьым театръёс асьсэ спектакльёссэс возьматозы.  Тегъёс: Лулчеберет Ижкар Театр нылпиос студентъёс Удмуртия фестиваль АлександрБречалов Театрлэнарез  